انتقال: یک آغازمثبت ده مکتب

ورق معلوماتی بلدی خانواده ها

**قسمیکه شُمو و طفل شُمو ده ای سال جابجا شودین، شروع مکتب راه دراز خاموش معلوم مُوشه. شروع مکتب هردوهم مُشکل و جالب معلوم مُوشه، ای ورق معلوماتي بخشِ شُمو بعضی معلومات ره ده بارهٔ ایکه چگونه برنامهٔ دورهٔ اوایل کودکی شُمو وطفل تان ره ده انتقال به مکتب ده سال که پیش رو استه مورد پشتیبانی قرار میده.**

طفل شُموهم اکنون تجارب زیادی کوچک و بزرگ انتقال ره ده زندگی دیده. طفل تان ده برابر محیط نو/ کمترآشنا عکس العمل نشون میده( ده طور مثال**،** وقتیکه شُمو ده رخصتی مورین**،** ده آغاز مواظبت طفل یا کودکستان، ده وقت های ساتیری یا بازی، حتی انتقال از یک فعالیت یا عمل یا فعالیت هرروزهٔ دیگه) یک تصویری ازعکس العمل های طفل تان ده حالات نو و ای که چگونه شُمو اوره پشتیبانی مُو که نین فراهم میسازه.

# چرا یک شروع مثبت دہ مکتب اھمیت درہ؟

یک آغاز مثبت ده مکتب ده دوام آموختن بهتر و نتایج آسایش بلدی طفل شُمو ره ده دورهٔ انتقال و فراترازآن هردو مُنجر مُوشه .ای ده آموختن وانکشاف وحمایت آنها ده احساس اطمینان اعتماد و مرتبط شودن با مردم و جاهای نوکومک مُوشه.

# ثبت نام طفل شُمو ده مکتب

اکثر مکاتب ابتدایي جریان ثبت نام ره ده ماه مئی**،** سال قبل از ایکه اطفال مکتب ره آغاز که نه شروع مُوکه نن. وقتیکه شُمو طفل تانره ده مکتب داخل مُوکه نین شُمو میتانین فرصت ها ره از شناخت خودونخوره ازمکتب از طریق انتقال برنامه ها وفعالیت ها زیات بِسازین. زیاترین انتقال های مؤثر آغاز خوب قبل از پایان سال و تمدید خوب فراتر ده روز های اول مکتب استه.

# انتقال ده برنامه ها وفعالیت های مکتب

اشتراک ده برنامه ها وفعالیت های مکتب شُموره کومک مُوشه تا شُمو واولادتان فهم بهتری از مکتب که چه رقم خات باشه و تأسیس

دوستی قنجغهٔ دیگه اطفال و خانواده ها کسا ئیکه ده مکتب مَه ین مُوباشه.

## بیان نامهٔ آموزش و انکشاف انتقال

معلم اوایل کودکی طفل شُمو *Transition Learning and Development Statement* ره خات نوشته که نه ( بیان نامهٔ انتقال) . بیان نامهٔ انتقال علاقه مندی مهارت ها و توانایي طفل شُمو ره خلاصه خات کد. ای **انتقال یک شروع مثبت ده مکتب** همچنان تلاش فردی و استراتیژی یا اهداف درس دادن ره مشخص مُوکه نه تا مکتب و معلم پریپ یا آمادگی بیتانه به تیزی طفل شُمو ره بشناسه و پلان مناسب آموزش و تدریس ره آماده بسازه.

اگه شُمو پلان درین تا طفل خوره ده خِدمت ساعت های مواظبت خارج ازمکتب یا (OSHC) روان که نین بیان نامهٔ انتقال میتانه قنجغهٔ خِدمت OSHC نیزشریک شوه. بیان نامهٔ انتقال معلمین ره کومک مُوکه نه تا پلانِ بلدی علاقمندی و ادامهٔ پشتیبانی ادامهٔ میان دورهٔ اوایل کودکی ، مکتب و OSHC جورکه نه.

بیان نامهٔ انتقال میتانه شُمو ره ده دانستن، پشتیبانی ، تفاهم وتماس ده باره و مشوره بلدی آموزش طفل تان که ده مکتب انتفال مُو که نه کومک شوه. بلدی شُمو یک نقل بیان نامهٔ تکمیل انتقال طفل شُمو ره فراهم خات که نن.

بیان نامهٔ انتقال طفل شُمو حاوی بعضی معلومات شخصی ده بارهٔ طفل شُمو استه، که شامل نام، تاریخ تولد و عکس طفل تان جمع نام و معلومات آدرس وتماس شُمو ره دره. هنگامی که مرتبط باشه همچنان دارندهٔ نام معلومات آدرس وتماس افراد مسلکی اوایل کودکی دیگه ره که ده پشتیبانی طفل شُموهستن دارا باشه.

بیان نامه های انتقال معمولاْ ده دورهٔ 4 نوشته مُوشه، مگم اگه طفل شُمو معیوبیت یا تأخیریا کُندی ده رُشد دشته باشه، مُربی یا معلم دورهٔ اوایل کودکی طفل شُموشاید یگو بیان نامهٔ انتقال ره ده ماه جون/ جولای به مثابهٔ آغاز مفاهمه قنجغهٔ شُمو و مکتب انتخاب شودهٔ طفل تان ده بارهٔ گنجانیدن پشتیبانی آغازکه نه.

ازایکه شُمو ده مورد طفل تان زیاتر میدنین ، سهمگیری بیشترشُمو ده بیان نامه ارزش دره. از شُمو دعوت مُوشه تا ده خانه پُری یک قسمتی از بیان نامه کومک شوین. خانه پُری ای بخش بیان نامهٔ انتقالی مکتب ره ده فهمیدین ای که چطور آنها میتانه شُمو وطفل تان ره کومک که نه تا که هردوی شُمو آغازخوبی ده مکتب دشته باشین.

همچنان یک بخشی بلدی طفل شُمو هم استه که خانه پُری شوه( قنجغهٔ کومک یگو کلان سال، که میتانه شُمو یا معلم دورهٔ اوایل کودکی ) باشین. ای بخش معمولاْ شامل رسامی و ثبتهای چیزهای استه که طفل شُمو ده بارهٔ مکتب ای که آنها ده مورد آغاز مکتب چه فکر میکه نن کنجکاو باشن .

## معلومات چگونه قنجغهٔ مکتب طفل شُمو شریک مُوشه

از سال 2018 بدینسو بیان نامهٔ انتقال ، تکمیل، شریک سازی و نگهداری از راه وسیلهٔ آن لاین/انترنت ده *Insight Assessment Platform* مورد استفاده قرار میگیره ( سکو وروش آن لاین حاوی اسباب و آلات ارزیابی کوننده مُوباشه). تمام معلومات *Insight Assessment Platform* ده یقین ده داخل آسترالیا نگهداری مُوشه.

از همین حالا *Insight Assessment Platform* ده تمام مکاتب عامه یا دولتی مورد استفاده قرار دره و اجازه میده تا مکاتب ثبت مُحتمِل آموزش و رُشد طفل شُمو ره ایجاد که نه. بعضی مکاتب کاتولیک/عیسوی و مُستقل همچنان میتانه بیان نامهٔ انتقال طفل تان ره از طریق *Insight Assessment Platform* کاغذ یا نقل الکترونیکی ازخِدمت دورهٔ اوایل کودکی طفل شُمو ده دست بیاره.

وزارت تعلیم وتربیه(وزارت) کتی فراهم کنندگان خِدمت بیرونی بخشِ وظایف خود قرارداد های بسته مُوکه نه. ده جائیکه ای کار واقع مُوشه تدابیرامنیت معلومات ازجانب وزارت منحیث یک اجرأت لازم میفته . وزارت اقدامات محرمیَت ارزیابی اثر *Insight Assessment Platform* ره بخاطر مطابقت قنجغهٔ سیاست رازداری معلومات وزارت انجام میده [www.education.vic.gov.au/Pages/privacypolicy](http://www.education.vic.gov.au/Pages/privacypolicy).

وزارت بخشِ مقاصد نظارت و تحقیقات معلومات بیان نامه ها و بعضی ارقام ومعلومات ثبت نام بعضی مکاتب ره مورد استفاده قرار میده. ای معلومات ده فورمه های احصایوی( شماره ها وگراف ها) **نه** ده نام اطفال منفرد عرضه مُوشه.

بلدی معلومات زیاد ده بارهٔ *Insight Assessment Platform*, ده [psts@edumail.vic.gov.au](mailto:psts@edumail.vic.gov.au) وزارت تعلیم وتربیه تماس حاصل که نین.

# بلدی معلومات مزید

لطفاْ از [www.education.vic.gov.au/transitiontoschool](http://www.education.vic.gov.au/transitiontoschool) بازدید که نین.

ای سند ده یک سلسله لِسان های دیگه که ده [www.education.vic.gov.au/transitiontoschool](http://www.education.vic.gov.au/transitiontoschool).

فراهم استه ترجمه شوده.